Sjursteinen

Sjursteinen er en hellig, offerstein øst for Ulvsvåg, i høydene mellom Kilvatnet og Skilvatnet, i Hamarøy kommune i Nordland. Den knyttes til eldre sagntradisjon. Steinen har navn etter Sjur, som var konge i Ulvsvåg, og som ofte lå i strid med kongen på Drag. Etter et stridsmøte ved steinen, som førte til at Sjur falt, ble kongen gravlagt der, sammen med alle sine skatter.

Ifølge sagnet skal man «gå rolig og holde stilt» når man går forbi Sjursteinen. I tidligere tider skal det ha vært ofret til steinen, og der skal ha blitt holdt festmåltider. Skatten som skal ligge der har aldri blitt funnet.

Sjursteinen er fredet som et arkeologisk kulturminne.

Kilder
Anne Grete Ljøsne,  Naturen og menneskeverket: vår gamle trearkitektur i nytt lys. Solum, Oslo 1993. Side 71. ISBN 8256008733.
Thorbjørn Storjord,  Lulesamiske eventyr og sagn. Bodø lærerhøgskole, Bodø 1991. Side 57.
Ørnulf Hodne, Jutulhugg og riddersprang: sagn fra norsk natur. Grøndahl, Oslo 1990. Side 76. ISBN 8250417410

Eksterne lenker


Kategori:Offersteder i Norge
Kategori:Sagnsteder
Kategori:Samiske kulturminner
Kategori:Kulturminner i Hamarøy